Osnovna škola Vođinci

Slavonska 21

 **OBAVIJEST RODITELJIMA**

Poštovani roditelji,

od ove školske godine Škola ne sklapa policu osiguranja za učenike jer im Škola nije zakonski zastupnik i nemamo ovlasti niti pravo dijeliti vaše podatke niti podatke vaše djece.

 **Svaki će roditelj posebno sklopiti policu za svoje dijete.**

Kako bismo postupak proveli i kako bi vaše dijete bilo osigurano, molimo vas da što prije, a najkasnije **do četvrtka 18.10. 2018**., vratite ispunjene privole. Ako do toga roka ne vratite privolu, smatrat ćemo da ne želite sklopiti policu osiguranja.

Privole su poslane po učenicima prije tjedan dana. Ako ju niste dobili, a želite osigurati svoje dijete, možete ju dobiti u školi.

Potpisivanje polica obavit će se u školi na način da će zastupnik/ca osiguravajuće kuće doći u školu. O terminu ćete biti naknadno obaviješteni.

Napominjem da je Škola samo posrednik između Vas i osiguravajuće kuće i da Škola ne provodi postupak osiguranja.

Većina je roditelja učiteljima poslala novac za osiguranje. Novac je sa popisom pohranjen u računovodstvu. Svi roditelji koji, eventualno, odustanu od osiguranja, dobit će povrat novca.

Molim Vas da, ubuduće, novac ne šaljete po djeci jer se sve uplate moraju vršiti preko računa.

Hvala na razumijevanju.

 Ravnateljica

 Katica Gudelj